Document ID: 32009R0707

UREDBA KOMISIJE (ES) št. 707/2009
z dne 5. avgusta 2009
o spremembi Uredbe (ES) št. 184/2005 Evropskega parlamenta in Sveta o statistiki Skupnosti glede plačilne bilance, mednarodne trgovine s storitvami in neposrednih tujih naložb v zvezi s posodobitvijo zahtev za podatke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb (1) ter zlasti člena 10 Uredbe,
ob upoštevanju naslednjega:
(1)
Uredba (ES) št. 184/2005 vzpostavlja skupni okvir za sistematično izdelavo statistike Skupnosti o plačilni bilanci, mednarodni trgovini s storitvami in neposrednih tujih naložbah.
(2)
Zaradi gospodarskega in tehničnega razvoja na področju plačilnih bilanc je treba redno posodabljati zahteve za podatke in prilagajati raven razčlenitve iz Uredbe (ES) št. 184/2005.
(3)
Zaradi sprejetja Uredbe (ES) št. 1161/2005 Evropskega parlamenta in Sveta z dne 6. julija 2005 o sestavljanju četrtletnih nefinančnih računov po institucionalnih sektorjih (2) je potrebna dodatna statistika plačilne bilance.
(4)
Za izboljšanje točnosti agregatov za dohodek in tekoči račun na ravni Skupnosti, za zagotovitev usklajenosti metode agregacije dohodkov iz portfeljskih naložb (tekoči račun) in tokov portfeljskih naložb (finančni račun) ter za zagotovitev usklajenosti izračunov Evropske komisije (Eurostata) in izračunov Evropske centralne banke (ECB) je treba uvesti nekatere spremembe zahtev za podatke v tabeli 1 „Kazalniki plačilne bilance v eurih“ in tabeli 2 „Četrtletna statistika plačilne bilance“ Priloge I k Uredbi (ES) št. 184/2005.
(5)
Pristop Bolgarije in Romunije k Evropski uniji ter sprejetje eura v Sloveniji, na Cipru, Malti in Slovaškem zahtevajo ustrezne spremembe v tabeli 6 „Ravni geografske razčlenitve“ Priloge I k Uredbi (ES) št. 184/2005.
(6)
Po sprejetju Uredbe (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (3) je treba prilagoditi stopnje razčlenitve dejavnosti v tabeli 7 „Ravni razčlenitve po dejavnosti“ Priloge I k Uredbi (ES) št. 184/2005.
(7)
Ukrepi, predvideni s to uredbo, so v skladu z mnenjem Odbora za plačilno bilanco, ustanovljenim z Uredbo (ES) št. 184/2005 -
SPREJELA NASLEDNJO UREDBO:
Člen 1
Priloga I k Uredbi (ES) št. 184/2005 se spremeni, kakor je določeno v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. avgusta 2009

Labels: 2
1
19
3
12
18